11.8.2023.
HR
Službeni list Europske unije
C 283/135 srijeda, 15. veljače 2023.
(5)
Inicijativom se nastoji povećati konkurentnost i otpornost poluvodičke tehnološke i industrijske baze te pritom ojačati i diversificirati istraživački, razvojni i inovacijski kapacitet ekosustava poluvodiča, smanjiti ovisnost o ograničenom broju inozemnih poduzeća i geografskih lokacija te poboljšati mogućnosti projektiranja i proizvodnje naprednih, održivih i inovativnih komponenata.
Te bi ciljeve trebalo poduprijeti premošćivanjem jaza između naprednih kapaciteta za istraživanja, razvoj i inovacije Unije i njihova industrijskog iskorištavanja te ulaganjem u povezane napore.
Trebala bi promicati izgradnju kapaciteta kako bi se omogućili istraživanje, razvoj i inovacije, projektiranje, izrada, proizvodnja, pakiranje i integracija sustava u području poluvodičkih tehnologija sljedeće generacije, kao što su fotonika i kvantne tehnologije, kao i razvoj postojećih poluvodičkih tehnologija.
Njome bi se trebala poboljšati suradnja među ključnim akterima u cijeloj Uniji, ojačati europski lanci opskrbe poluvodičima i vrijednosti poluvodiča, unaprijediti ključni industrijski sektori i stvoriti nova tržišta.
(5.a)
Kako bi se postigao najveći mogući pozitivni učinak financiranja sredstvima Unije i najučinkovitiji doprinos ciljevima politike Unije, Zajedničko poduzeće za čipove i Fond za čipove trebali bi u najvećoj mogućoj mjeri iskoristiti potencijal partnera iz privatnog i/ili javnog sektora.
Takvi partneri trebali bi uključivati industriju, organizacije za istraživanje, razvoj i inovacije te tehnološke organizacije, tijela koja pružaju javne usluge na lokalnoj, regionalnoj, nacionalnoj ili međunarodnoj razini te organizacije civilnog društva kao što su zaklade koje podupiru i/ili provode istraživanje, razvoj i inovacije, uz uvjet da se partnerstvom željeni učinci mogu postići djelotvornije nego samostalnim djelovanjem Unije.
(5.b)
Zajedničko poduzeće za čipove i Fond za čipove trebali bi zajedno uspostaviti partnere iz privatnog i/ili javnog sektora, primjerice putem memoranduma o razumijevanju, radi učinkovitijeg postizanja specifičnih učinaka.
Takva bi partnerstva trebala uključivati industriju, organizacije za istraživanje, razvoj i inovacije te tehnološke organizacije, tijela koja pružaju javne usluge na lokalnoj, regionalnoj, nacionalnoj ili međunarodnoj razini te organizacije civilnog društva kao što su zaklade koji podupiru i/ili provode istraživanje, razvoj i inovacije.
(5.c)
Kako bi se postigla stvarna otvorena strateška autonomija, primatelji financijske potpore koja proizlazi iz te inicijative trebali bi poduzimati mjere za sprečavanje neželjenih prijenosa tehnologije i znanja razvijenih u okviru inicijative, koristeći se nizom instrumenata dostupnih na razini Unije i na nacionalnoj razini.
Države članice i Komisija trebale bi biti obaviještene i sposobne djelovati kada se, zbog stranih preuzimanja ili drugih mjera koje su subjekti izvan Unije poduzeli kako bi silom ishodili prijenos tehnologije ili znanja, pojavi rizik od prijenosa iz subjekata iz Unije u zemlje izvan Unije.
(5.d)
Ulaganje u talente i vještine trebalo bi smatrati jednim od ključnih prioriteta inicijative.
Dostupnost talenata ključna je za privlačenje ulaganja u poluvodiče.
Unija bi trebala promicati ljudski potencijal i vještine putem obrazovanja u području STEM-a, s posebnim naglaskom na ženama, koje su nedovoljno zastupljene u tim sektorima.
Kako bi se maksimalno povećao njegov učinak, Zajedničko poduzeće za čipove trebalo bi nastojati pronaći sinergije s drugim programima i mogućnostima financiranja u području vještina i obrazovanja.
Zajedničko poduzeće za čipove trebalo bi, ako je to relevantno i primjereno te u skladu s postojećim pravilima programa Obzor Europa, nastojati ojačati svoju međunarodnu suradnju koja je ključna za osiguravanje pristupa znanju, stručnosti i tržištima diljem svijeta.
(6)
Inicijativi bi trebalo osigurati odgovarajuća i potrebna financijska sredstva kako bi se mogli ostvariti njezini ambiciozni ciljevi.
Inicijativa bi se trebala provoditi djelovanjima koja bi se trebala temeljiti na solidnoj bazi znanja stečenoj u okviru Zajedničkog poduzeća za ključne digitalne tehnologije.
Zajedničko poduzeće za ključne digitalne tehnologije trebalo bi zadužiti da instrumentima ili postupcima predviđenima programima Obzor Europa ili Digitalna Europa pruža financijsku potporu djelovanjima koja se financiraju u okviru Inicijative.
Nadalje, Zajedničko poduzeće za ključne digitalne tehnologije trebalo bi preimenovati u Zajedničko poduzeće za čipove.
Tijekom postojanja Zajedničkog poduzeća za čipove najmanje 2,5 milijardi EUR trebalo bi namijeniti pilot-linijama, infrastrukturama za projektiranje, centrima kompetentnosti i drugim aktivnostima izgradnje kapaciteta.
(7)
Aktivnosti koje financira Zajedničko poduzeće za čipove trebale bi biti obuhvaćene jedinstvenim programom rada, koji bi trebao donijeti upravni odbor.
Prije pripreme svakog programa rada odbor javnih tijela, uzimajući u obzir savjete Europskog odbora za poluvodiče i doprinose drugih relevantnih dionika iz industrije te stručnjaka,